text:
Nicole Natalie Lin di 44 aña a wordo diagnostica dos aña pasa cu un malesa yama COPD. Na e momentonan ey e no tabata sa di e gravedad di e malesa y a wordo trata na Aruba mes y no a mira un mehoransa.
Den su propio palabranan e ta continua: “Aña pasa mi a bira mas malo y mi a papia cu mi longarts over di Stemcell mientras cu e no ta kere den e tratamento ey. Hasta nan a bisami cu mi ta den mi fase final, pa mi bay cas trankil numa y prepara mi “cuentanan”. Mi a manda peticion pa AZV y esaki a wordo nenga door di un profesor di Hulanda, kende tampoco ta kere den Stemcell. Mi a dicidi di spaar y cu donacion mi a logra mi prome biahe y tratamento. Mi a tuma mi tratamento na Februari e aña aki y a ripara di biaha un mehoransa den un siman. Awor mi ta preparando pa mi double Stemcell aki un paar di luna cu sigur lo dunami un miho calidad di bida. Leynan na Aruba di AZV mester wordo cambia y esey ta mi meta pa hunto cu abogadonan demostra cu tratamentonan asina ta traha. Y asina mas hende por haya cuido medico, cual ta nan derecho!”
Boso ta keda cordialmente invita pa reserva e dia aki pa Natalie’s Stemcell Fundraising.
Diadomingo 25 Juni 2017 na Villa Floralina.
Cuminsando for di 9or di mainta pa 9or di anochi.
Bini un, bini tur y disfruta di un dia familiar habriendo mainta di 9-11 a.m. cu Kerekentenchi, face painting, figura di blaas, Mickey Mouse ta bay tey pa saca potret cu nos muchanan. Un dushi koffiemorgen bon surti cu ambiente di caha di orgel di Nelson Sprok.
Ta bay tin 2 Dino jump, popcorn y cotton candy y mucho mas.
Ambiente musical di Dj Chris, Dj Silvano, Dj Edson Tromp, Tsunami, Mellow Band, Prodigy Brass, Robert y su solo banda, Claudius Phillips y Oreo, Buleria, Rincon Boyz, Honeypot, Allain Rockney, Banzaai, Etty Toppenberg y su Trio Huasteca, Edjean Semeleer, 2 acoustic.
Magic FM ta bay tey presente cu un programa LIVE.
Show di baile di K to K dance group, Popcorn dancers.
Bar y cushina bon surti cu snacks, diferente sopi, bami goreng, arroz con pollo, tambe ayaca.
Tambe lo tin box disponibel pa por contribui cu donacion.
“Danki pueblo di Aruba, Danki pa yudami haya un miho calidad di bida pa mi por sigui cu mi lucha pa nos tur.
Leynan mester wordo cambia pa tur hende por wordo yuda!”
Si pa cualkier motibo no por presencia dia di evento, por yuda cu donacion via banco:
RBC account number 44.33.483. Nomber: Nicole Natalie Lin, Adres: Bubali 141.
Masha danki di antemano pa tur sosten y contribucion..
Ban yuda Natalie Lin busca su salud den exterior
Nicole Natalie Lin di 44 aña a wordo diagnostica dos aña pasa cu un malesa yama COPD. Na e momentonan ey e no tabata sa di e gravedad di e malesa y a wordo trata na Aruba mes y no a mira un mehoransa.


c: text/html

text:
Star Wars su di dos Force Friday ta mayan, y ya caba nos por wak e lineup di toys nan cu lo ta pa e movie nobo Star Wars: The Last Jedi. Di tur e toys nan tin un par cu ta stand out. Mane semper nos tin e official Lego Star Wars Toys, y tambe e Funko Pops nan nobo. Tambe nos a wak e droids nan nobo di Sphero. Tin dos droids cu ta join e BB-8 di the Force Awaken cual ta R2-D2 y tambe e BB-9E cual ta un First Order BB droid.
Loke tambe ta mustra cool ta Disney su Premium Lightsaber di Rey. E lightsaber ta bin cu se mesun stand, e tin luz cu ta sende, e ta haci e typical lightsaber sound y tambe tin un removable blade. E ta algo hopi great pa Star Wars collectors.
Si bo no kier collect pero uza un lighsaber mes, bo por check e AR tech toy nobo di Lenovo cu yama Star Wars Jedi Challenge. E ta un AR toy cu lo lagabo uza un lightsaber y bringa cu Kylo Ren den bo mesun cas. E package aki lo bin cu su mesun AR glasses, un lighsaber y su tracking beacon.

robotstxt: allowed

filter: keep


text:
Recientemente e ekipo di baseball Liga 40+, esta “Brazil Dental Care/Lucor” a celebra e bautismo di nan uniform nobo pa campeonato 2017.
Den presencia di e sponsornan dr. Guido Wever (Brazil Dental Care), sra. Ludwina Vis y sr. Bituel Vis (Lucor Jewelers) y sr. Ravee Boolchand (Boolchand’s Aruba) e hungadornan y demas famia a celebra e bautismo di nan uniform pa campeonato 2017 di Aruba Baseball Clasico Liga 40+.
E bautismo a wordo haci p’e madrinanan srta. Indi Wever, yiu di e sponsor principal dr. Guido Wever, hunto sra. Ludwina Vis di Lucor Jewelers.
Na 2016 a tuma lugar e prome campeonato di Liga 40+ y mester a constata cu den casi tur ekipo tabatin hungador cu den pasado a yega di hunga pa Brazil.
Despues di e campeonato 2016 a nace e idea pa forma un ekipo pa e cameonato 2017 di Liga 40+ cu ta consisti di hungadornan cu a yega di hunga di Brazil.
Asina pues a reuni hungadornan cu den pasado a yega di hunga riba nivel double A (AA) pa sea Brazil Lucor, Brazil Shell Barlock, Brazil Coastal of Brazil Valero.
Despues cu e ekipo a keda forma a aserca algun sponsors y nan a mira e entusiasmo di ekipo y imediatamente a compromete nan mes pa duna un aporte financiero na e ekipo.
E sponsor principal a bira Brazil Dental Care cu t’e consultorio di dr. Guido Wever. Cu hopi orguyo tambe a haya compromiso di un di prome sponsornan di Brazil, esta Lucor Jewelers, pa duna e ekipo di Liga 40+ un aporte financiero.
Pa duna honor n’e sponsor aki a keda dicidi cu lo inclui e nomber di Lucor den e nomber oficial di ekipo y p’e motibo aki e nomber oficial bao cual ta participa den e campeonato 2017 ta “Brazil Dental Care/Lucor”.
E di tres sponsor cu a mustra un interes y entusiasmo pa aporta n’e ekipo ta Boolchand’s Aruba.
Den nomber di tur hungador y lidernan di ekipo ta bay un gradicimento inmenso na cada sponsor. Brazil Dental Care/Lucor ta compromete su mes pa carga nomber di cada sponsor cu orguyo durante campeonato 2017.
Campeonato di Liga 40+ ta tuma lugar riba tur diasabra riba tereno di Nadi Croes/Crismo Angela na Sta. Cruz y partidonan ta cuminsa 1 or y 3.30 di merdia.
Un y tur ta keda cordialmente invita (entrada ta gratis) pa bin apoya e peloteronan clasico cu a hunga baseball Double-A den pasado.


text:
Kuantu sirbishi boso tin?
Sirbishinan di Iglesia House of Worship:
Djadumingu 10 AM – 1 PM: Sirbishi di Selebrashon
Djamars 7:30PM – 9 PM: Estudio Bíbliko
Djabièrnè 7 PM – 9 PM: Hubentut
Tur dia 5 AM – 6 AM: Orashon
Tur dia 12 PM – 1 PM: Orashon
Unda boso ta situá?
Iglesia House of Worship ta situá na Erosweg 52, Jongbloed.
Kon mi ta kore yega?
Iglesia House of Worship ta situá na Erosweg #52.
Si bo bin di Jongbloedweg bo mester bai na bo man robes ora bo yega na e T-kruising ku ta subi riba Erosweg. Ora bo sigui kore bo ta topa ku Iglesia House of Worship na bo man drechi.
Si bo bin di Cas Coraweg, bo ta pasa Radulphus College na man robes bayendo direkshon di Sta. Rosa. Pasa Flamingoweg i subi Erosweg na man drechi.
Kon mi ta hasi pa duna un ofrenda?
Pa bo duna un ofrenda bo por hasi esaki durante di oranan di sirbishi. Tambe bo por depositá esaki riba e number di kuenta di iglesia House of Worship: BDC 14343602, bou di nòmber House of Worship kaminda den e deskripshon bo ta spesifiká ku ta un ofrenda.
Mi ke pa boso hasi orashon pa mi. Kon esaki ta bai?
Si bo tin mester di orashon pa algu, tin e posibilidat pa bin dilanti na e altar despues di e sirbishi. Semper tin rumannan pará kla pa tuma tempu i hasi orashon pa bo.
Mi ke entregá mi yu na Señor. Kon esei ta bai?
Si bo ke entregá bo yu na Señor bo por aserká Rainer i Mirugia Pieternelle i nan lo duna bo un fecha pa esaki. Tambe bo por yama nos na nos number di telefòn: 738-4344 pa haña un fecha pa esaki. Durante sirbishi Pastor Raimy i Arlette lo yama abo i bo famia pa asina huntu komo iglesia nos presentá i entregá bo yu dilanti di Dios Todopoderoso.
Kon mi ta hasi bestèl un cd di predikashi?
Pa bo bestèl un cd di predikashi bo por yama 738-4344 òf bo por pasa despues di sirbishi den boekenwinkel i hasi bo pedido
Mi ke batisá. Kon esei ta bai?
Boutismo ta un desishon hopi serio ku bo ta tuma pa dera bo bida bieu i nase di nobo. Si abo ke tuma e desishon tremendo aki bo por aserká diakuno Ronald Ignecia despues di sirbishi òf bo por yama nos tambe na nos number di telefòn: 738-4344 pa risibí e fecha di boutismo. E boutismo ta sosodé tur luna riba djadumingu na final di sirbishi.
Mi ke kasa na House of Worship. Kon mi por regla esaki?
Si abo ke tuma e desishon serio di uni bo mes den matrimonio ku e persona speshal den bo bida i bo ke pa esaki sosodé na iglesia House of Worship bo mester pasa den e proseso di konsegeria matrimonial. Pa haña un sita pa esaki bo por aserká Beverly Mathilda ku lo tra un afsprak pa abo i bo futuro esposo/a sinta ku Pastor Raimy i Arlette pa papia tokante esaki.
Tin posibilidat pa mi haña un sita ku pastornan?
Si bo ta deseá pa tra un afsprak ku Pastor Raimy Juliet bo por aserká Beverly Mathilda ku lo duna bo un fecha pa bo afsprak. Si bo ta deseá pa tra un afsprak ku Pastor Arlette Juliet bo por aserká Alice Juliet ku lo duna bo un fecha pa esaki.
Si akaso bo no ta kongregá na iglesia House of Worship tin e posibilidat pa bin riba djadumingu despues di sirbishi dilanti na e altar. Semper tin rumannan pará kla pa hasi orashon pa bo.
Kiko ta e e-mail adrès di boso iglesia na Hulanda?
E email adres di House of Worship Hulanda ta: houseofworshiphulanda@gmail.com
Kon largu e sirbishi di djadumingu ta dura?
Sirbishi di djadumingu ta di 10AM pa 1PM. Pues e ta dura 3 ora. Nos ta kuminsá e sirbishi ku alabansa i adorashon, kontinuá pa e mensahe ku Dios a duna e siervo di Dios. Na final semper tin un orashon saserdotal ku Pastornan ta hasi pa henter e pueblo.
Tin e posibilidat pa mi haña tradukshon durante e sirbishi?
Tur djadumingu tin e posibilidat pa risibí tradukshon di Papiamentu pa Hulandes, Papiamentu pa Ingles i tambe Papiamentu pa Spañó. Si bo tin mester di tradukshon indiká esaki na un Usher.


text:
Tur aña e conocido Festival di Buki pa Mucha cu Biblioteca Nacional Aruba ta organisa cu hopi orguyo y dedicacion, tin otro tema. E tema di 2013 ta ‘Deporte y Wega’ y e lema ta: ‘Buki buki den Wega, Pianan na Careda’. E festival aki ta tuma lugar di dia prome pa 8 di November 2013 y un grupo di autor y contador di buki pa mucha for di Aruba, islanan di Caribe Hulandes, Hulanda y otro pais ta bishita sesenta scol riba nos isla. Carol Britton di San José, Costa Rica, tambe ta un invitado.
Carol a crea di su experencia den diferente manifestacion di arte y cultura, e proyecto pionero na Costa Rica cual el a yama: ‘Festival Flores de la Diáspora Africana’ cu e obhetivo principal di pone na su luga y logra un reconocimento grandi pa cultura Afrocaribense y Afrodescendiente en general.
Carol tin un obra pa muchatitula ‘Cuentos Afrocaribeños de la araña Anancy y sus amigos’, di cual el a wordo haci parti di e lectura cu ta ser recomenda door di e Ministerio di educacion publico na Costa Rica. E ta un buki di texto pa varios scol na su pais.
Carol actualmente ta compila y ta edita un antologia di mas di 50 escritor y poetanan di origen, Afrodescendiente y Sinodescendiente di 17 pais, cu a ser yama ‘Antalogía Literaria: Tenemos la Palabra’, cu lo wordo publica pronto.
Door di su trabao incansabel di encargo cultural, exigencia y reconocemento den cultura y otro areanan di e fondo social, e Circulo Universal di Embahadornan pa pas, a otorga Carol, e titulo di Embahadora Universal di Pas.
Pa un siman largo Biblioteca Nacional Aruba ta presenta un festival di buki atractivo y diverso. Na e evento tan grandioso aki lo ta presente pa e parti merdia di 3 pa 4 or, na biblioteca di Playa y San Nicolas:
4 di november
CORSOU : Ariadne Faries - San Nicolaas - CORSOU : Tio Ali - Playa
5 di november
ARUBA: Liliana Braamskamp-Erasmus - San Nicolaas - BONAIRE: Kathleen Thielman - Playa
6 di november
COSTA RICA: Carol Britton – Playa - HULANDA: Fred Diks - San Nicolaas
7 di november
ARUBA : Gino Vrolijk - San Nicolaas - ARUBA : Emerita Emerencia - Playa
Biblioteca ta warda tur mucha di Aruba!


text:
Kuido
Registrashon i Alokashon
Un mucha por bin Encelia boluntario òf mandatorio. Si ta boluntario, e ta pasa via PSI-Skuchami. Si ta mandatorio, e ta pasa via Voogdijraad.
Entrevista di Inskripshon
Promé ku un mucha wòrdu aloká, mester hasi un entrevista. E entrevista aki por ta via telefon tambe. Durante e entrevista ta saka afó si e mucha por wòrdu aseptá den kuido di krísis. Pa kada situashon nos ta evaluá si e alokashon ta apropiá.
Entrevista di Atmishon
Si despues di e entrevista di inskripshon ta bin na kla ku e mucha por wòrdu aloká na Encelia, nos ta hasi un sita pa un entrevista di atmishon. Na e entrevista aki, si ta posibel, mester ta presente e mayor(nan)/persona ku ta kria e mucha, e mucha mes i eventualmente e persona ku a referí e mucha na Encelia. Despues di e entrevista e mucha por keda mesora na Encelia.
Mas informashon
Pa mas informashon tokante e kuido di krísis di Encelia, bo por bèl (+5999) 747-6889, i si no tin kontesta, bèl (+5999) 567-2250. E adrès di kuido di krísis di Encelia ta: Bellisimaweg 30, Kòrsou.
Konseho
Si tin pregunta òf duda tokante e registrashon òf alokashon na Encelia, por pidi e dòkter di kas pa konseho.


text:
Tata Celestial nos ta gradici Bo pa concede nos un dia mas di bida cu Bo ta regala cada un di nos pa puro gracia pa nos por ta den Bo presencia y pa nos stima Bo mas. Laga cu nos curason por ta consuelo na Bo sacrificio grandioso y refugio na Bo amor incondicional y eterno. Bo amor sincero y puro por tur cos, ta pordona tur cos , ta instrui nos y ta semper cu nos. Cu cada batimento di nos curason por ta un alabansa na Bo grandesa, Bo entrega y Bo amor. Awe nochi Iglesia Catolico tin e Santo Sacrificio di Misa di Crisma cu ta wordo celebra pa Obispo y concelebra pa tur Sacerdotenan. E palabra Crisma ta bini for di e palabra latin Chrisma cu ta nifica uncion. Durante e Santo Sacrificio di Misa e Santo Crisma ta wordo consagra y e oleonan di enfermonan y catec├║menonan ta wordo bendiciona. Cu Se├▒or por yena nos cu hopi gracia durante e Santo Sacrificio di Misa aki pa asina nos por cuminsa prepara nos mes pa e Triduo Pascual cu ta sigui den e dianan cu ta bini. Amen.
Orashon di dia 12 april 2017
Posted in Orashon di Dia


text:
DEN HAAG, Hulanda – Si no ta bay tin un formacion nobo di gabinete pronto, e pagado di belasting por cuminsa mira riba un bahada drastico riba su gastonan otro aña.
Mirando cu awo e formacion no kier haci lihe, e gabinete demisionario di VVD y PvdA ya caba ta druk bezig ta hinca e presupuesto 2018 den otro. “Riba tereno di belasting mester prepara for di tempran caba,” minister Dijsselbloem (finansas) a splica.
Pero sin ningun maneho di un gabinete nobo, e presupuesto lo ta basa riba acuerdo di Gobernacion nivela y cu gastonan pisa di 2012. Mientras tanto awo e economia ta den pleno crecemento y e ingresonan di belasting ta den cay for di e rand di caha di Gobierno.
2018 ta menasa di bira un “aña perdi, e minister demisionario a adverti. “Mas lihe tin un gabinete nobo, mas miho. Realmente mi ta insinua esey.”
Fuente: www.telegraaf.nl
Formacion lento di Gobierno tin su efecto riba belasting
DEN HAAG, Hulanda – Si no ta bay tin un formacion nobo di gabinete pronto, e pagado di belasting por cuminsa mira riba un bahada drastico riba su gastonan otro aña.


text:
Diabierna anochi na sede di AVP na Savaneta, partido AVP a lansa drs. Mervin Wyatt-Ras como candidato pa di 2 biaha. Mervin Wyatt-Ras a celebra e anochi na grandi hunto cu su sostenedonan, pero tambe hunto cu su coleganan di partido. Desde oranan di trempan e actividad a inicia cu
Vakantie ta den cuminsa y un bes mas San Nicolas ta cla p’e “Summer Edition” di Experience San Nicolas cu ta tuma lugar diadomingo 9 di july 2017.
Esaki t’e di 7 edicion di Experience San Nicolas (ESN). E biaha aki cu un seccion nobo.
Experience San Nicolas ta lansa e seccion
Desde inicio di nos campaña electoral, Partido MEP ta moviendo den tur bario di Aruba y ta creciendo cada dia mas. Pueblo kier cambio y ta ricibi nos candidatonan cu brasa habri expresando cu nan ta hopi desapunta den e Gobierno aki.
Durante e siman cu a pasa, nos tabatin diferente
Diasabra atardi e grupo RCA Goes Disney 2017 a bautisa nan uniform, patrocina pa Delta Blue/Toshiba cu lo wordo usa proximamente na Orlando. Florida.
Pa di 5 biaha coach Rafael Vanegas di RCA lo ta biahando cu hungadornan hoben den e deporte di futbol pa Orlando, Florida.
Caminda cu na aña 2012
Segun Partido MEP
Cu AVP ta bay den historia como e partido cu mas ta fomenta mentira y manipulacion den e pais aki, esey ta un realidad cu nos tur ta experencia cada dia mas y mas.
Un di nan mentiranan di mas grandi ta cu ta nan a logra Status Aparte
Diasabra anochi, Sport Boys Club a celebra pa di 58 aña e fiesta di Dera Gai, e celebracion di San Juan. Aruba Bank a celebra e fiesta hunto cu Sport Boys Club pero tambe cu e publico presente.
Hendenan a cuminsa yega desde 7:00pm y tabata scucha y mira e shownan
Lider di fraccion di AVP den Parlamento, sr. Marlon Sneek, ta mustra cu ta di lamenta cu colega Dangui Oduber di fraccion di MEP, ta papia cu a “tranca’” su iniciativa di ley, pa loke t’e forma con representantenan di pueblo ta ser eligi den Parlamento.
“Nos ta lamenta cu representantenan
WILLEMSTAD – Den Conseho di Ministro di Reino di dia 23 di juni a nombra drs. Herbert F. Domacassé miembro na nomber di e entidadnan publico Boneiro, Sint Eustatius y Saba entrante dia 1e. di juli 2017.
Di e forma aki e ta bira sucesor di Señor Hyden Gittens, kende recientemente
Den nos programa p’e proximo gobernacion di MEP, un di nos metanan ta pa promove y duna realse na nos cultura. Pa Partido MEP cultura di nos pais ta hopi importante cu mester wordo manteni y pasa na nos muchanan.
E fiesta di San Juan y Dera Gay ta un tradicion
Diaranzon dia 28 di juni awor, Cosecha ta cuminsa cu dos workshop cu lo wordo ofreci regularmente na Cosecha.
E prome workshop lo ta pa esnan di mas chikito (mucha te cu 6 aña y nan mayornan/care takers) y e di dos ta pa nos grandinan.
Durante e workshopnan, participantenan ta wordo


text:
E weekend aki tin varios actividad Carnavalesco na caminda. Aruba lo conoce su Reina Grandi y sra. Carnaval, nos lo mira un Parada nobo den Sta. Cruz y ta toca turno na e muchanan pa gosa den nan Parade na Oranjestad.
Awe, diabierna 10 di februari lo eligi un Reina Grandi y sra. Carnaval pa e temporada di Carnaval 63. Esaki lo tuma luga den Aruba Entertainment Center cuminsando pa 8’or di anochi. Pa ambos categoria tin 3 candidata. E reinanan ta den full swing cu nan preparacionnan pa presenta lo miho posibel pa loke ta nan speech y show. Claro tambe tin ensayo andando pa loke ta e opening show di tur candidata hunto.
Pa ambos categoria e Reinanan lo subi escenario den e secuencia aki.
Reina Grandi: 1.) Siobhan Kramers; EPI Kavel #1; 2.) Kimberly Julsing, TOB Kavel #3; 3.) Sabina Rey, Dushi Carnival Group/Sta. Cruz Kavel # 3.
Sra. Carnaval: 1.) Julie Tromp, sra. Champagne Kavel #3; 2.) Milangela Peasch, mrs. Dreamers Team Kavel #1; 3.) Sharilousha Ras, mrs. San Nicolas (Kavel #2).
Portanan lo habri 7’or di anochi. Carchinan ta obtenibel na CITGO Boulevard y Sta. Cruz, y tambe na oficina di SMAC. Ta conseha pa bo busca bo entrada trempan pa bo no keda afo di e anochi mahestuoso aki. Ta anuncia cu tur presente por gosa di presentacion di nos Rey di Tumba Jerrino “Bass” Ridderstap tambe. Ta manda palabranan di exito pa tur candidata pa Eleccion di e di 63 Reina Grandi y e di 23 sra. Carnaval pa Carnaval 63.
Mayan, diasabra 11 di februari ta organisa un Parada den districto di Sta. Cruz. Bow di e nomber di Lights Up Parade. Por conta cu participacion di Quality Brassband y Dushi Carnaval Group cu su Madness Band. Lo Sali di ex-veld di Winston y lo termina na Fayang Restaurant.
Ta cuminsa 8’or di anochi. Esnan interesa pa participa por acudi cerca Dushi Carnival Group, bishita nan pagina di Facebook y mira e deal great cu nan tin pa esaki.
SMAC ta invita un y tur pa bin apoya y presencia e actividadnan aki. Informacion di Parada di Mucha Oranjestad ta sigui.


text: Outoridatnan di Duitsland no a pidi Hulanda informashon pasado di un hòmber violadó Hulandes, e hòmber tabata eks direktor di un refugio na Duitsland. Si duitsland lo a hasi e petishon di e pasado di e hòmber, nan lo a haña sa ku e hòmber a keda kondena anteriormente pa abuso. Esaki ta loke Minister Ard van der Stuen a duna di konosé den un karta den e kaso aki. e Hulandes eks direktor di e refugio Paul M. ta sospecha di a violá un hóben di 22 aña ku tabata buska asilo for di Siria. Esaki no a sosodé un biaha so. Segun informashon na Hulanda e hòmber a keda kondena pa e mesun tipo di kaso nan aki. segun informashon polisial, e kaso a kuminsá kontra e hòmber, na momentu ku Duitsland a hasi un investigashon pa mira e hòmber su pasado.


text:
ORANJESTAD - Entrada di gobierno a subi cu 2,8 porciento durante e prome nuebe lunanan di 2016, impulsa pa entrada mas halto di impuesto riba ganashi y tereno. Asina e raportahe di Banco Central emiti awe riba e estado di economia riba e prome 9 lunanan di aña pasa ta bisa. Pero e gastonan tambe a subi. “E gastonan di gobierno a subi cu 1,4 porciento, pa gran parti debi na pagonan mas halto di interes y e subsidio di gobierno na AZV. E debe di gobierno na fin di september 2016 a crece te na Afl. 4.172,1 miyon, of 87,3 porciento di e PBD di Aruba”. E ta cuadra cu e raportahe di e di tres cuartal di 2016 di e instituto financiero.
EXPANSION PLACA DEN CIRCULACION
E cantidad di placa den circulacion a expande cu 6,3 porciento durante e prome nuebe lunanan di 2016. Un aumento den entrada di divisa (+Afl. 269,4 miyon) a mas cu compensa pa e Afl. 29,6 miyon caida den e activo domestico neto. E entrada den divisa, cual ta mas abou cu e periodo corespondiente na 2015, a origina principalmente for di ingreso di turismo y fiansanan di gobierno for di exterior.
CRECEMENTO SIGNIFICATIVO DEN RESERVA OFICIAL
Tanto e cuenta coriente como e cuenta di capital y di finanza di balansa di pago a registra surplusnan, resultando den un crecemento significante den e reserva oficial. Consecuentemente, e tasa di cobertura di importacion a yega 6,0 luna di e total di pagonan den cuenta coriente na fin di september 2016.
Pa resumi, e actividadnan economico domestico ta parce di a mengua den e prome nuebe lunanan di 2016. Actividadnan for di turismo, e motor principal di crecemento economico, a cay inesperadamente mientras cu e consumidornan local a keda cauteloso den nan gastonan.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


text:
130 mucha a bay wak pelicula na aire liber
Biblioteca Nacional Aruba ta trece otro edicion di pelicula na aire liber den vakantie grandi. Prome siman muchanan por a gosa di e presentacion di e película ‘The Croods’. Na Playa biblioteca a ricibi 130 hende y na San Nicolas 45 mucha a bay wak ‘The croods’. Ta sigui e siman aki cu e pelicula Monster University 2. Tur mucha por bay biblioteca acompaña pa nan mayor(nan), welo(nan) primo y primanan, amigo y amiganan, bisiña(nan) y disfruta di anochinan di pelicula na aire liber na Biblioteca di Playa y San Nicolas. Ta pasa diferente película apto pa tur edad cu durante aña tabata exito. Entrada ta completamente gratis y e presentacion ta tuma lugar den aire liber. Pesey, reserva e proximo fechanan:
- San Nicolas: Diaranson 16 juli, 23 juli y 30 juli
- Oranjestad: Diahuebs 17 juli, 24 juli y 31 juli
Titulo di e peliculanan cu ta pasa den proximo simannan ta: , ‘Monsters University 2’, ‘Epic’ y ‘Frozen’ . Presentacion ta cuminsa 7’or di anochi. Tur mucha ta bonbini. Entrada ta completamente gratis.


text:
STORIA DI BIDA
Mi Prome Amor pa Jehova A Duna Mi e Forsa pa Persevera
TABATA meymey di aña 1970. Mi tabata un soldaat di 20 aña y interna den Valley Forge General Hospital di Phoenixville, na Pennsylvania (Merca). Mi tabatin un infeccion grave. Cada mey ora, un broeder tabata coy mi presion, y cada biaha e presion tabata mas abou. E broeder tabata un par di aña mas grandi cu mi y tabata mustra hopi preocupa. M’a puntr’e: “Bo no a yega di mira un hende muri nunca, no?” Su cara a bira bleek, y el a contesta mi: “No, nunca.”
E tempo ey cos no tabata pinta mucho bon pa mi. Pero con bin mi tabata den hospital, casi pa muri? Wel, laga mi conta bo.
MI PROME CONTACTO CU GUERA
M’a bira malo durante e guera na Vietnam, tempo cu mi tabata traha como assistent di sala di operacion. Mi tabata gusta yuda hende malo y herida, y mi kier a bira ciruhano. M’a yega Vietnam na juli 1969. Como cu m’a caba di yega, m’a haya un siman pa asina mi por a adapta mi mes na e diferencia di ora y na e calor sofocante.
Poco despues cu m’a presenta pa traha na e hospital di cirugia na e base militar Dong Tam, den e delta di Riu Mekong, helicopternan a cuminsa yega un tras di otro cu soldaatnan herida y morto. Mi tabata hopi patriotico y tabata gusta traha, pues m’a cuminsa yuda mesora. Nos tabata prepara esnan herida y despues hiba nan pura pura na un di e containernan cu airco cu tabata fungi como sala di operacion. Den e espacio chikito ey, un ciruhano, un anestesista y dos broeder mester a haci nan best pa salba bida di mas tanto soldaat posibel. M’a ripara algun saco preto grandi cu nan no tabata baha for di e helicopternan. Nan a bisa mi cu den e saconan ey tabatin e restonan di soldaatnan cu bala of bom a spart for di otro. Esey tabata mi prome contacto cu guera.
MI TA CUMINSA BUSCA DIOS
Un par di aña prome cu mi a bay guera, mi tabatin contacto breve cu testigonan di Jehova. Mi mama stima a studia Bijbel cu nan, pero e no a batisa. Mi tabata gusta sinta hunto cu mi mama ora e tabata studia. Pero un biaha, m’a pasa dilanti di un Salon di Reino hunto cu mi tata di crianza. Ora m’a puntr’e ta cua luga esey ta, e di cu mi: “No pensa mes di bay cerca e hendenan ey.” Mi tabata stima mi tata di crianza y a confi’e, pues m’a sigui su conseho. Asina m’a perde contacto cu testigonan di Jehova.
Despues cu m’a bin bek for di Vietnam, m’a sinti e necesidad di busca Dios. E mal recuerdonan di e guera a traha masha hopi riba mi. Tabata parce cu niun hende no tabata compronde kico realmente tabata pasando na Vietnam. Tabatin rumor cu soldaatnan Mericano tabata mata muchanan inocente den e guera ey. Mi ta corda cu durante marchanan di protesta e hendenan tabata yama e soldaatnan asesino di baby.
Pa satisface mi hamber spiritual, m’a cuminsa bishita varios iglesia. Semper mi tabatin un amor pa Dios, pero mi no tabata gusta loke mi tabata mira den e iglesianan. Finalmente, m’a bishita un Salon di Reino di testigonan di Jehova na Delray Beach (Florida). Mi ta corda cu tabata un diadomingo na februari 1971.
Ora m’a drenta e Salon di Reino, e discurso publico tabata cabando, y m’a keda pa e estudio di E Toren di Vigilancia. Mi no ta corda mas di kico nan a papia, pero loke si mi ta corda ta cu e muchanan chikito mes tabata busca e textonan di Bijbel. M’a keda asombra! M’a sinta keto scucha y observa. Ora mi tabata saliendo for di e Salon di Reino, un ruman homber di mas o menos 80 aña a acerca mi. Su nomber tabata Jim Gardner. E ruman stima aki a mustra mi e buki E berdad cu ta hiba na bida eterna y a puntra mi: “Mi por duna bo e buki aki?” Mesora nos a traha un afspraak pa studia diahuebs mainta.
Mi tabata traha den e sala di emergencia di un hospital priva na Boca Raton (Florida), y e diadomingo anochi ey mi mester a traha 11 pa 7. Como cu tabata un anochi trankil, m’a haya un bon chens di lesa e buki Berdad. Un verpleegster a acerca mi, ranca e buki fo’i mi man, wak e kaft y grita: “Bo no ta bay bira un di nan, no?” M’a ranca mi buki Berdad bek fo’i dje y mi di cu ne: “M’a lesa apenas mitar di e buki, pero manera cos ta pinta, casi sigur cu si.” El a bira bay laga mi, y e anochi ey mes m’a caba di lesa e buki.
Prome cos cu m’a puntra Ruman Gardner ora el a bin studia cu mi tabata: “Kico nos ta bay studia?” El a contesta: “E buki cu m’a duna bo.” Mi di cu ne: “M’a les’e caba.” Ruman Gardner a contesta mi na un manera suave: “Wel, laga nos considera djis e prome capitulo.” M’a keda sorprendi ora m’a ripara cuanto cos mi no a capta ora mi so a les’e. El a laga mi busca masha hopi texto den mi Bijbel, cu tabata un King James Version. Porfin mi a cuminsa siña ken ta e Dios berdadero, Jehova. E mainta ey, m’a studia tres capitulo di e buki Berdad cu Ruman Gardner, kende cariñosamente mi tabata yama Jim. Despues di esey, nos a keda studia tres capitulo tur diahuebs mainta. Mi tabata gusta e estudio masha hopi. Esta un gran privilegio e tabata di por a haya les cerca un ruman homber ungi cu a conoce Charles T. Russell personalmente!
Dentro di algun siman m’a bira un publicador di e bon noticia. Na principio, Jim tabata un gran yudansa pa mi, pasobra mi tabata bira hopi nervioso, specialmente ora nos tabata bay di cas pa cas. (Echo. 20:20) Pero m’a sigui traha den sirbishi cu Jim, y despues m’a cuminsa gusta e trabou di predica. Te awe mi ta considera sirbishi di veld e privilegio di mas grandi cu mi tin. No tin nada mas dushi cu ser un compañero di trabou di Dios.—1 Cor. 3:9.
MI PROME AMOR PA JEHOVA
Awor, laga mi conta bo tocante un asunto hopi personal: mi prome amor pa Jehova. (Rev. 2:4) E amor ey a yuda mi supera e recuerdonan doloroso di guera y hopi otro dificultad.—Isa. 65:17.
Mi amor pa Jehova a yuda mi supera e recuerdonan doloroso di guera y hopi otro dificultad
Tin un dia cu hamas mi por lubida. Tabata na aña 1971. Mi tabata pasando den un periodo dificil. Poco prome, mi tata di crianza a saca mi for di e edificio caminda el a permiti mi biba. E no tabata kier pa niun testigo di Jehova biba den su propiedad. Mi no tabatin mucho placa, ya cu e hospital tabata paga pa kinsena y m’a caba di gasta casi henter mi salario na paña pa sali den sirbishi pasobra mi kier a representa Jehova na un manera digno. Mi tabatin algun placa gespaar, pero esey tabata na un banco na Michigan, te ariba den noord di Merca, caminda mi a lanta. Pues, no a keda mi nada otro cu biba algun dia den mi auto. Mi tabata feita y limpia mi curpa den bañonan di gasolin stacion.
Un di e dianan ey, m’a yega Salon di Reino un par di ora prome cu e grupo a reuni pa sali den sirbishi di veld. M’a caba di baha warda. Mi a parkeer patras di e Salon di Reino caminda niun hende no por a mira mi. Diripiente, e mal recuerdonan di Vietnam a podera di mi: e holo di carni di hende kima y e escenanan sangriento. Mi por a tende y mira cla cla con e soldaatnan jong tabata roga mi: “Mi ta scapa? Mi ta scapa?” Mi tabata sa cu nan ta bay muri, pero toch mi tabata purba di trankilisa nan lo mihor cu mi tabata por, mientras cu mi tabata bringa pa mi cara no reda mi. Sinta eynan, mi gemoed a yena.
M’a haci mi best pa mi no perde mi prome amor pa Jehova, specialmente ora di prueba y dificultad
M’a cuminsa haci oracion y awa tabata basha fo’i mi wowo. (Sal. 56:8) M’a cuminsa medita riba e speransa di resureccion. Diripiente m’a realisa un cos: Jehova Dios lo uza e resureccion pa elimina tur e atrocidadnan cu m’a mira y cura e dolor emocional cu asina tanto di nos a sufri. Dios lo lanta e hobennan ey for di morto y duna nan e oportunidad di siña conoc’e. (Echo. 24:15) E momento ey mi a haya un gran amor pa Jehova, un amor cu a yega te den fondo di mi alma. Te awe, e dia ey tin un luga hopi special den mi curason. Djey padilanti m’a haci mi best pa mi no perde mi prome amor pa Jehova, specialmente ora di prueba y dificultad.
JEHOVA A CUIDA MI HOPI BON
Den tempo di guera, hende ta haci cosnan teribel, y ami no tabata un excepcion. Pero loke a yuda mi supera mi sintimentonan di culpa ta cu m’a medita riba dos di mi textonan faborito. E prome ta Revelacion 12:10 y 11, cu ta bisa cu Diabel a ser venci no solamente pa medio di e mensahe cu nos ta proclama sino tambe pa medio di e sanger di e Lamchi. E di dos texto ta Galationan 2:20. E versiculo ey a siña mi cu Cristo Hesus a muri “pa mi.” Jehova ta mira ami a traves di e sanger di Hesus y a pordona mi pa loke m’a haci. Unabes m’a compronde e punto ey, esaki a yuda mi cu mi por tabatin un consenshi limpi y a motiva mi pa haci tur loke ta posibel pa yuda otro hende siña conoce e berdad tocante nos Dios misericordioso, Jehova.—Heb. 9:14.
Ora mi wak bek riba mi bida, mi ta aprecia cu Jehova semper a cuida mi. Por ehempel, asina cu Jim a haya sa cu mi tabata biba den mi auto, mesora el a pone mi den contacto cu un ruman muher cu tabata huur camber. Mi ta kere sinceramente cu Jehova a uza Jim y e ruman muher stima ey pa duna mi un luga comodo caminda cu mi por a keda. Jehova ta hopi bondadoso. E ta cuida su fiel sirbidornan hopi bon.
MI MESTER A SIÑA UZA TACTO
Na mei 1971, mi mester a bay Michigan pa atende algun asunto. Pero prome cu m’a bay laga e congregacion di Delray Beach, m’a yena mi bahul cu literatura y bay rumbo pa noord riba e highway cu nan ta yama I-75. E bahul a bira bashi prome cu m’a yega na mitar di caminda. Tur caminda mi tabata para pa predica e bon noticia di Reino cu hopi entusiasmo. M’a predica na varios prizon, y hasta m’a laga tratado cu hombernan den baño na e paradanan di descanso. Tin biaha mi ta puntra mi mes si algun di e simianan cu m’a planta a duna fruta.—1 Cor. 3:6, 7.
Pero mi tin cu admiti cu na principio ora cu m’a haya e berdad mi no tabatin mucho tacto, specialmente ora mi tabata papia cu mi famia. Mi prome amor pa Jehova tabata asina ferviente cu mi tabata papia cu curashi, pero na mes momento mi tabata hopi bot cu nan. Mi ta stima mi dos rumannan, John y Ron, masha hopi, y esey a pone cu mi tabata purba di convence nan di e berdad cu palabranan fuerte. Claro cu despues mi mester a pidi nan despensa pa e manera sin tacto cu mi a papia. Pero asina mes, mi no ta stop di pidi den oracion pa un dia nan acepta e berdad. Entre tanto, Jehova a siña mi pa uza mas tacto ora mi ta predica y siña otro hende.—Col. 4:6.
E OTRO AMORNAN DEN MI BIDA
Tur momento mi ta corda riba mi amor pa Jehova, pero mi no ta lubida e otro amornan den mi bida. Mi di dos amor ta mi kerido casa Susan. Semper mi tabata kier un compañera cu lo a yuda mi den e trabou di Reino. Susan ta un muher spiritualmente fuerte. Mi ta corda bon cla un dia cu m’a bay bishit’e, tempo nos tabata enamora. E tabata sinta den balcon na cas di su mayornan na Cranston (Rhode Island) ta lesa E Toren di Vigilancia hunto cu su Bijbel. Loke mas a impresiona mi ta cu e tabata lesando un articulo secundario y busca tur e textonan di Bijbel. M’a pensa den mi mes: Esta un mucha muher spiritual! Nos a casa na december 1971, y el a keda semper na mi lado y a apoya mi, algo cu mi ta hopi agradecido p’e. Loke mas mi ta gusta di dje ta cu e stima mi hopi, pero e stima Jehova mas.
Jehova a bendiciona ami cu Susan cu dos yiu homber, Jesse y Paul. Segun cu nan tabata crece, Jehova tabata cu nan. (1 Sam. 3:19) Y como cu nan a haci e berdad di nan mes, nan a trece honor pa ami cu Susan. Nan a sigui sirbi Jehova pasobra nan no a lubida e prome amor cu nan a sinti p’e. Tur dos tin mas cu 20 aña den sirbishi di tempo completo. Mi ta orguyoso tambe di mi dos bunita nueranan, Stephanie cu Racquel, cu ta manera mi yiu muhernan. Jesse y Paul a casa cu mucha muhernan spiritual cu stima Jehova Dios cu henter nan alma y curason.—Efe. 6:6.
Despues cu m’a batisa, m’a sirbi pa 16 aña na Rhode Island, caminda m’a haya bon amigonan. Mi tin bunita recuerdo di e ancianonan excelente cu mi a traha cu ne. Tambe mi ta hopi agradecido pa e superintendentenan di circuito cu a bishita nos y cu tabatin un bon influencia riba mi. Esta un gran privilegio di por traha hunto cu hombernan cu a keda cu nan prome amor pa Jehova! Na 1987 nos a bay biba na Noord Carolina pa sirbi caminda tabatin mas necesidad den e trabou di predica, y eynan tambe nos a haya bon amigonan. *
Na augustus 2002, ami cu Susan a acepta e invitacion pa forma parti di e famia di Betel na Patterson (Merca). Mi tabata traha den e Departamento di Sirbishi, y Susan den laundry. E tabata stima su trabou. Despues, na augustus 2005, m’a ricibi e privilegio di sirbi como un miembro di Cuerpo Gobernante. Mi no a sinti mi digno di tal asignacion. Na prome instante, mi casa stima a sinti cu e responsabilidad, trabou y biahamento envolvi lo tabata mucho p’e. Ademas, Susan nunca tabata gusta bula den avion, y awor, na moda di papia, nos ta mas den laira cu riba tera. Susan ta bisa cu e animacion amoroso cu el a haya cerca e esposanan di otro miembronan di Cuerpo Gobernante a yud’e hopi. Ami por bisa cu el a apoya mi hopi bon mes, y esaki ta laga mi stim’e mas ainda.
Den mi oficina, mi ta rondona pa hopi potret cu ta nifica hopi pa mi. Nan ta corda mi cu mi tabatin un bida maraviyoso. Ya caba m’a haya recompensanan extraordinario pa e echo cu mi no a lubida mi prome amor pa Jehova.
^ par. 31 Bo por haya mas detaye tocante Ruman Morris su añanan den sirbishi di tempo completo den E Toren di Vigilancia di 15 di maart 2006, pagina 26.


text:
Sa sosodé ku e kachó na momento ku e bin nobo serka bo e por ta tímido. Tin bia nan tin mal eksperensia den pasado òf nan no a keda introdusí na nada nunka lokual ku ta pone ku nan tin miedu di tur kos.
Dun’é algun dia di tempu pa e por opservá tur kos na su manera. Lag’é aklimatisá. Kos dushi di kome hopi bia ta traha manera milager. Mayoria bia djis si bo bai sinta banda di dje i lag’é kome kos dushi for di den bo man ta sufisiente pa e kustumá ku bo.
Pero tambe bo tin e kachónan koyon ku ta koyon te den nan igra…esakinan mester di nèt un tiki mas atenshon pa nan por surpasá e timides aki. E kos ku por fungi nèt kontrali ta si keda sin introdusié na kos nobo, esta si bo evitá di introdusié na kosnan nobo. Bou di preteksto bo no por saka kaya for di e kachó su kabes òf ai lag’é numa pasobra el a pasa den tantu kos kaba, ta keda sin hasi kos kuné. Esei ta piká, pasobra un yu di kachó ta hopi fleksibel i bo por hasi hopi den su formashon, ni maske su fundeshi no tabata bon.
Pensa un plan pa saka e angustia for di e kachó i bai trankil i traha di un manera gradualmente kuné. Kue pone riba bo skochi i huntu kuné bo ta wak e kosnan nobo. Hunga banda di kosnan ku ta spantoso hopi bia ta kita hopi tenshon. E arte ta pa bo buska e distansia korekto for di dje. Si e ta haña por ehèmpel na un distansia di 5 meter di un outo spantoso, i e ta trankil na un distansia di 10 meter e ora ei esaki ta e distansia ku lo bo tin ku kuminsá hunga kuné. Bo ta traha kuné te ora bo por gradua i bai na un distansia di 7 meter kuné i ora bo nota ku e no tin miedu mas bo ta bai un paso mas serka. Bo ta komprondé sí kiko mi ke splika. Pa kada be ku e logra e lokual ku bo ke logra serka dje, bo tin ku dun’é un rekompensa i dun’é rekompensa pa tur kos ku e hasi ku bo ke pa e hasi. NO korigié. Den e proseso di siña bo no ke mira niun aktitut di miedu òf strès. Si bo nota esaki, e ora ei abo komo trainer ke bai MUCHU ASELERA i bo tin ku tuma stap mas chikí. No oblig’é di hasi nada ku e no ke, si bo obligá mi di tene un kakalaka tampoko lo bo no logra nada serka mi siendo ku si bo hink’é den un pochi i nos ban wak e huntu i traha kuné kisas si lo bo por logra algu ku mi. Ora bo tin miedu bo no ta logra nada, pues krea e ambiente adekuá i bai kada be un stap mas leu. Tuma bo tempu i vigilá bon wak si bo ta mira señal di strès. Purba na minimalisá esaki. Tur lokual ku bo invertí aworakí lo bo risibí i mas ku esei despues.
©Rescueracao, translation Denice Bezemer. Like our Facebook page


text:
Abo Ta Mira Con Dios Ta Yuda Bo?
“E man di [Jehova] lo wordo haci conoci na su sirbidornan.”—ISA. 66:14.
CANTICA: 65, 26
1, 2. Kico algun hende ta pensa di Dios?
HOPI hende ta pensa cu Dios no ta interesa den loke nan ta haci of loke ta pasa cu nan. Por ehempel, na november 2013, despues cu e tifon Haiyan a causa hopi daño na e parti central di Filipinas, un alcalde di un di e stadnan grandi a bisa: “Dios lo mester tabata mucho ocupa pa yuda nos.”
2 Otronan ta haci comosifuera cu Dios no ta mira loke nan ta haci. (Isa. 26:10, 11; 3 Juan 11) Nan ta manera e hendenan cu apostel Pablo a describi ora el a bisa: “Nan no tabata dispuesto pa haya un conocemento exacto di Dios.” Nan “tabata yen di tur sorto di inhusticia, cos pecaminoso, golosidad [y] maldad.”—Rom. 1:28, 29.
3. (a) Ki pregunta nos por haci nos mes tocante Dios? (b) Ora Bijbel ta papia tocante e “man” di Dios, na kico esaki ta referi?
3 Kico di nos? Na contraste cu e personanan menciona akiriba, nos sa cu Jehova ta wak tur cos. Pero nos ta realmente convenci cu e ta interesa den nos y cu e kier yuda nos? Nos ta entre esnan cu Hesus a bisa cu “lo mira Dios”? (Mat. 5:8) Pa haya sa con nos por mira Jehova, laga nos analisa algun ehempel di Bijbel cu ta mustra con algun hende por a mira Dios su man den cierto asuntonan y con otronan a nenga di reconoce esey. Nos lo siña tambe con nos fe lo yuda nos mira e man di Dios den nos bida. Corda cu ora Bijbel ta papia di e “man” di Dios e ta referi na e poder cu e ta uza pa yuda su sirbidornan y pa vence su enemigonan.—Lesa Deuteronomio 26:8.
NAN NO KIER A RECONOCE E PODER DI DIOS
4. Dicon e enemigonan di Israel a nenga di reconoce cu ta Dios tabata yuda su pueblo?
4 Na comienso di e historia di Israel, hende por a mira y tende con Dios a yuda su pueblo. Milagrosamente Jehova a libra su pueblo for di Egipto, y nan a derota un rey tras di otro. (Jos. 9:3, 9, 10) A pesar di loke casi tur e reynan di e parti west di Jordan a tende y mira, “nan a bin hunto den un acuerdo pa bringa contra Josue y contra Israel.” (Jos. 9:1, 2) Ora e reynan ey a bringa contra Israel, nan tabatin tur oportunidad pa mira e man di Dios. Por ehempel, door di e poder di Dios “solo a keda para, y luna a keda para, te ora cu e nacion a tuma venganza riba su enemigonan.” (Jos. 10:13) Pero Jehova a permiti “nan curason [bira] duro pa sali contra Israel den bataya.” (Jos. 11:20) Israel su enemigonan a sufri un derota pasobra nan no kier a reconoce cu ta Dios tabata bringa pa su pueblo.
5. Kico e Rey malbado Acab no a reconoce?
5 Siglonan despues, Rey Acab tabatin tur oportunidad pa reconoce e poder di Dios. Elias a bis’e: “Lo no tin ni serena ni awasero e añanan aki, si no ta pa medio di mi palabra.” (1 Rey. 17:1) E palabranan ey a bin di Jehova, pero Acab a nenga di reconoce esey. Despues, Acab a mira candela baha for di cielo ora Elias a pidi Dios pa kima su sacrificio. Elias a laga Acab sa cu Jehova lo caba cu e secura. El a bis’e: “Prepara bo garoshi y baha bay, pa e awasero pisa no stroba bo.” (1 Rey. 18:22-45) Maske Acab a mira tur esaki sosode, toch el a nenga di reconoce e gran poder di Dios. E dos ehempelnan aki ta siña nos un les importante: Nos mester reconoce e man di Dios den nos bida.
NAN SI A RECONOCE E PODER DI DIOS
6, 7. Kico algun hende den tempo di Josue a reconoce?
6 Contrario cu e reynan malbado ey, tabatin otronan cu a haya nan mes den e mesun situacion, pero nan si a reconoce e poder di Dios. Por ehempel, maske mayoria di e nacionnan a bringa contra Israel den tempo di Josue, e Gabaonitanan a haci paz cu Israel. Dicon? Nan a bisa: “Bo sirbidornan a bin ... pa motibo di e nomber di SEÑOR bo Dios; pasobra nos a tende di su fama y di tur loke cu el a haci.” (Jos. 9:3, 9, 10) Nan a reconoce cu ta Jehova tabata bringa pa Israel.
7 Rahab tambe a reconoce Dios su poder den su bida. Ora el a haya sa cu Jehova a salba su pueblo, el a bisa e dos spionnan Israelita: “Mi sa cu SEÑOR a duna boso e tera.” Rahab tabata sa cu Jehova por a salba e y su famia. El a mustra fe den Jehova a pesar cu e tabata sa cu esey lo a pon’e den un situacion hopi peligroso.—Jos. 2:9-13; 4:23, 24.
8. Con algun Israelita a reconoce e poder di Dios?
8 Distinto di e Rey malbado Acab, algun Israelita a reconoce e poder di Dios ora nan a mira e candela baha for di cielo y kima e sacrificio. Nan a bisa: “Jehova ta e Dios berdadero.” (1 Rey. 18:39) Nan no tabatin ningun duda di esey.
9. Con nos por mira e poder di Jehova awe?
9 Den tur dos ehempel, tanto esun bon como esun malo, nos por a compronde kico kiermen mira of reconoce e poder di Dios. Segun cu nos ta siña conoce Jehova, nos tambe por reconoce su poder pasobra nos ta mira su cualidadnan y accionnan cu “e wowonan di [nos] curason.” (Efe. 1:18) Mescos cu e sirbidornan di Dios di pasado y di awe, nos tambe kier mira con Jehova ta yuda su pueblo. Tin prueba cu Dios ta yudando su pueblo awe?
KI PRUEBA TIN CU DIOS TA CU NOS?
10. Ki prueba nos tin cu Jehova ta yuda hende awe? (Wak e prome plachi.)
10 Nos tin hopi motibo pa kere cu Jehova ta sigui yuda hende. Bes tras bes, nos ta tende di experencianan di esnan cu a haya contesta pa oracionnan despues cu nan a pidi Dios pa yudansa. (Sal. 53:2) Mientras un ruman homber cu yama Allan tabata predica na un isla chikito na Filipinas, el a topa cu un señora cu a cuminsa yora. Allan a bisa: “E mainta ey, e señora tabata haci oracion pa un testigo di Jehova bishit’e. Ora e tabata hoben, el a studia Bijbel cu e Testigonan. Pero ora el a casa y muda pa un otro isla, el a perde contacto cu nan. E echo cu Jehova a contesta su oracion asina lihe a emocion’e.” Den menos cu un aña, el a dedica su bida na Jehova.
11, 12. (a) Con Jehova ta yuda su sirbidornan? (b) Conta un experencia cu ta mustra con un ruman a haya yudansa di Dios.
11 Hopi ruman a experencia Jehova su yudansa den nan bida. Por ehempel, algun di nan mester a lucha pa stop cu bicionan manera humamento, uzo di droga of wakmento di pornografia. Hopi biaha nan a purba di stop cu e bicionan ey riba nan mes, pero nan no a logra. Sinembargo, ora nan a busca yudansa di Jehova, el a duna nan “e poder cu ta surpasa esun di hende”, y asina nan a logra vence nan debilidad.—2 Cor. 4:7; Sal. 37:23, 24.
12 Jehova a yuda hopi di su sirbidornan enfrenta desafionan personal. Por ehempel, un ruman muher cu yama Amy tabatin dificultad ora el a ser asigna pa bay yuda construi un Salon di Reino y un cas di misionero na un isla chikito den Ocean Pacifico. El a bisa: “Nos tabata keda na un hotel chikito, y tur dia nos mester a cana riba camindanan yen di awa pa nos yega na e luga di construccion.” E mester a adapta su mes na custumbernan local, y hopi bes no tabatin coriente of awa. Amy ta sigui bisa: “Pio ainda, mi a baha mi rabia riba un ruman muher cu tabata traha cu nos. Mi a sinti masha malo mes di loke mi a haci. Na hotel, den mi camber scur mi a roga Jehova pa yudansa.” Ora coriente a bin bek, Amy a lesa un articulo den E Toren di Vigilancia tocante un programa di graduacion di Galaad cu tabata trata asuntonan cu e mes tabata lucha cu ne, esta, heimwee, con pa trata cu hende nobo y con pa custumbra cu un cultura nobo. El a bisa: “Mi a sinti cu Jehova tabata papia cu mi e anochi ey. Esey a duna mi e animacion pa sigui cu mi asignacion.”—Sal. 44:25, 26; Isa. 41:10, 13.
13. Ki prueba nos tin cu Jehova ta yuda su pueblo “defende e bon noticia y establece e derecho legal”?
13 Tin mas prueba cu Jehova ta yuda su sirbidornan. Por ehempel, el a yuda nan “defende e bon noticia y establece e derecho legal.” (Flp. 1:7) Algun gobierno a purba di stop e trabou di predica. Sinembargo, nos a gana por lo menos 268 caso den corte supremo, y 24 di e casonan ey nos a gana den e Corte Europeo di Derechonan Humano desde aña 2000. Esaki ta mustra cu ningun hende no por stop Jehova di yuda su pueblo.—Isa. 54:17; lesa Isaias 59:1.
14. Ki otro pruebanan nos tin cu Jehova ta yuda su pueblo?
14 Ta solamente cu Dios su yudansa nos por haci e trabou di predica rond mundo. (Mat. 24:14; Echo. 1:8) Ademas, den e pueblo di Dios tin un union entre hende di diferente nacionalidad, algo cu e mundo no por imita. Hasta personanan cu no ta sirbi Jehova ta admiti: “Di berdad Dios ta meymey di boso.” (1 Cor. 14:25) Pues, nos tin hopi prueba cu Dios ta apoya su pueblo. (Lesa Isaias 66:14.) Kico di abo? Bo ta mira e man di Dios den bo bida?
ABO TA MIRA CON JEHOVA TA YUDA BO?
15. Dicon tin biaha nos no por mira cu Jehova ta yuda nos?
15 Tin ora nos tin asina hopi problema cu nos por lubida kico Dios a yega di haci pa nos. Esaki ta loke a sosode cu Elias. E tabata un homber yen di curashi. Pero, ora cu Reina Jezabel a menas’e cu morto, pa un momento el a lubida con Jehova a yega di yud’e. Bijbel ta bisa: “El a pidi pa e muri.” (1 Rey. 19:1-4) Kico por a yuda Elias cu su problema? E mester a busca Jehova su yudansa pa e haya curashi.—1 Rey. 19:14-18.
16. Con nos por mira Dios manera Job a mir’e?
16 Job tabata asina preocupa cu su propio problemanan cu e no por a mira su situacion for di punto di bista di Dios. (Job 42:3-6) Nos problemanan tambe por stroba nos di mira con Dios ta yuda nos. Kico nos por haci e ora ey? Nos mester medita riba loke Bijbel ta bisa di nos problemanan. Si nos medita tambe riba con Jehova ta yuda nos, e lo bira mas real pa nos. Nos por bisa mescos cu Job: “Ta tende mi a tende di bo, ma awor mi wowo ta mira bo.”
17, 18. (a) Den ki manera nos por mira cu Jehova ta yuda nos? (b) Conta un experencia cu ta mustra con Dios ta yuda nos awe.
17 Con nos por mira cu Jehova ta yuda nos? Wel, kisas bo ta sinti cu ta Jehova mes a yuda bo haya e berdad. Of bo a yega di scucha un discurso y sinti cu e tabata net pa bo? Kisas bo a mira con Jehova a contesta bo oracion. Porta bo a dicidi di haci mas den sirbishi y bo a mira con Jehova a yuda bo cumpli cu e meta ey. Of kisas bo a dicidi di kita for di trabou pasobra e tabata stroba bo di sirbi Jehova, y bo a mira con Jehova a cumpli cu su promesa: “Hamas lo mi bandona bo.” (Heb. 13:5) Si bo ta spiritualmente alerta, bo por mira con Jehova ta yuda bo den diferente manera.
18 Un ruman muher di Kenia cu yama Sarah ta conta: “Mi a haci oracion tocante un studiante cu mi a sinti cu no tabata aprecia su estudio di Bijbel. Mi a puntra Jehova si mi mester stop cu e estudio. Net despues cu mi a bisa amen, mi telefon a ring. Pa mi sorpresa tabata mi studiante. El a puntra mi si e por bay reunion cu mi.” Si nos keda alerta, nos tambe por mira con Dios ta yuda nos den nos bida. Rhonna, un ruman muher cu ta biba na Asia a bisa: “Ta tuma tempo pa mira con Jehova ta yuda nos. Una bes bo experencia esey, lo bo mira cuanto interes e tin den nos.”
19. Kico nos tin mester pa mira Dios den nos bida?
19 Hesus a bisa: “Feliz ta esnan di curason puro, ya cu nan lo mira Dios.” (Mat. 5:8) Con nos por tin un “curason puro”? Nos mester mantene nos pensamentonan limpi y stop di haci cosnan malo. (Lesa 2 Corintionan 4:2.) Segun cu nos ta sigui crece spiritualmente y mantene un bon conducta, nos lo por ta entre esnan cu por mira Dios. Den e siguiente articulo nos lo analisa un cualidad importante cu por yuda nos mira con Jehova ta yuda nos den nos bida: nos fe.


text:
Esnan Cu Tin Fe den Jehova Lo Haya Su Aprobacion
“Imita esnan cu pa medio di fe y pasenshi ta ricibi loke Dios a priminti.”—HEB. 6:12.
CANTICA: 86, 54
1, 2. Ki reto Jefte y su yiu muher a enfrenta?
UN MUCHA muher hoben a core bay topa cu su tata. E tabata balia di alegria pasobra su tata a bolbe bek sano y salvo y a gana e bataya. Pero su tata si no a balia y canta hunto cu ne. Al contrario, e tata a sker su paña y a bis’e: “Ay, mi yiu! Bo a kibra mi curason.” E ora ey e tata a splic’e cu el a haci un promesa na Jehova cu lo cambia su bida pa semper. E promesa aki a nifica cu su yiu muher lo no por casa ni haya yiu. Pero con su yiu muher a reacciona? Mesora el a anima su tata pa cumpli cu e promesa cu el a haci na Jehova. Su reaccion a mustra cu e tabatin hopi fe. E tabatin confianza cu tur loke Jehova pidie ta pa su mes bon. (Hues. 11:34-37) Ora e tata a mira cuanto fe su yiu tabatin, el a sintie orguyoso di dje. E tabata sa cu e echo cu su yiu tabata dispuesto pa cumpli cu su promesa a haci Jehova hopi contento.
2 Jefte y su yiu muher tabatin pleno confianza den Jehova y den Su manera di haci cosnan. Y nan a demostra fe hasta ora esey tabata dificil. Nan tabata kier a haya Jehova su aprobacion, y pesey nan tabata dispuesto pa haci cualkier sacrificio.
3. Dicon e ehempel di Jefte y su yiu muher por yuda nos?
3 Nos sa cu no ta tur ora ta facil pa sigui mustra fe den Jehova. Nos mester “lucha duro pa e fe.” (Judas 3) Pa yuda nos haci esey, laga nos trata e retonan cu Jefte y su yiu muher a enfrenta cu exito. Kico a yuda nan pa sigui mustra fe den Jehova?
SIGUI MUSTRA FE A PESAR DI MAL INFLUENCIA
4, 5. (a) Ki mandato Jehova a duna e Israelitanan ora nan a drenta e Tera Priminti? (b) Segun Salmo 106, kico a pasa cu e Israelitanan pa motibo di nan desobediencia?
4 Tur dia, Jefte y su yiu muher por a mira kico tabata e consecuencianan di desobediencia. Casi 300 aña prome, Jehova a manda e Israelitanan pa caba cu tur adorador di dios falso cu tabata biba den e Tera Priminti. (Deu. 7:1-4) Pero e Israelitanan no a obedece Jehova. Y como consecuencia, nan a cuminsa imita e Cananeonan, kendenan tabata adora dios falso y hiba un bida inmoral.—Lesa Salmo 106:34-39.
5 Como cu e Israelitanan a desobedece Jehova, nan a perde su aprobacion y e no a proteha nan mas for di nan enemigonan. (Hues. 2:1-3, 11-15; Sal. 106:40-43) Lo tabata hopi duro pa e famianan cu a stima Jehova keda fiel durante e añanan dificil ey. Sinembargo, Bijbel ta bisa cu toch tabatin hende cu a keda fiel na Jehova, manera entre otro, Jefte cu su yiu muher, y tambe Elcana, Ana y Samuel. Nan tabata determina pa haya Dios su aprobacion.—1 Sam. 1:20-28; 2:26.
6. Ki mal influencia nos ta enfrenta tur dia, pero kico nos mester haci?
6 Den nos tempo, hende ta pensa y actua mescos cu e Cananeonan. Nan bida ta draai rond di sex, violencia, placa y cos material. Mescos cu Jehova a spierta e Israelitanan contra e mal influencianan ey, e ta spierta nos tambe pasobra e kier proteha nos. Acaso nos lo siña for di nan eror? (1 Cor. 10:6-11) Nos mester haci tur nos esfuerso pa evita e mundo su manera di pensa. (Rom. 12:2) Abo ta haciendo tur bo esfuerso pa evita esey?
SIGUI MUSTRA FE A PESAR DI DECEPCION
7. (a) Kico Jefte su mesun hendenan a haci cu ne? (b) Con Jefte a reacciona?
7 Den tempo di Jefte, Jehova a permiti e Filisteonan y e Amonitanan pa oprimi e Israelitanan pasobra nan a desobedec’e. (Hues. 10:7, 8) Pero e pruebanan cu Jefte a pasa aden no a bin solamente di e nacionnan ey sino tambe di su mes rumannan y e lidernan di Israel. Como cu su mitar rumannan tabata jaloers riba dje y tabata odi’e, nan a kita e tereno cu legalmente tabata pertenece na dje y a oblig’e pa sali for di su cas. (Hues. 11:1-3) Pero a pesar cu el a ser trata na un manera cruel, Jefte no a laga esaki afecta su actitud. Con nos por sa esey? Pasobra ora e ancianonan di e nacion a rog’e pa yuda nan, el a haci esey di biaha. (Hues. 11:4-11) Kico por a motiva Jefte pa reacciona di e manera ey?
8, 9. (a) Ki principionan den e Ley di Moises a yuda Jefte? (b) Kico tabata e cos di mas importante pa Jefte?
8 Jefte tabata un guerero yen di curashi. Ademas, e tabata conoce e historia di Israel y e Ley di Moises hopi bon. E manera cu Jehova a trata su pueblo a siña Jefte kico ta bon y kico ta malo. (Hues. 11:12-27) Y ora e mester a tuma decision, el a haci bon uzo di e conocemento ey. Jefte tabata sa cu Jehova no tabata kier pa su sirbidornan carga rencor contra otro. Mas bien, Jehova tabata kier pa nan stima otro. Ademas, e Ley a siña Jefte con pa trata otro hende, hasta esnan cu tabata odi’e.—Lesa Exodo 23:5; Levitico 19:17, 18.
9 Probablemente e ehempel di Jozef tambe a yuda Jefte. Dicon? Pasobra Jozef a mustra misericordia na su rumannan maske “nan a odi’e.” (Gen. 37:4; 45:4, 5) Ora Jefte a medita riba ehempelnan asina, esey por a yud’e reacciona na un manera cu ta agrada Jehova. Sin duda e conducta di su rumannan a hurt e masha hopi mes, pero toch e no a stop di sirbi Jehova y Su pueblo. (Hues. 11:9) Pa Jefte, defende e nomber di Jehova tabata mas importante cu su propio sintimentonan. E tabata determina pa keda fiel na Jehova. Y como resultado, Jehova a bendiciona tanto Jefte como e pueblo.—Heb. 11:32, 33.
10. Con Bijbel por yuda nos ora un ruman trata nos malo of decepciona nos?
10 Kico nos lo haci si un ruman trata nos malo of decepciona nos? Lo ta bon pa nos sigui e ehempel di Jefte y obedece Jehova. Nunca nos mester laga nos sintimentonan stroba nos di bay nos reunionnan y pasa tempo cu nos rumannan di congregacion. Si nos imita e ehempel di Jefte, esey lo por yuda nos enfrenta situacionnan dificil cu exito y yuda nos pa nos tambe por ta un bon ehempel.—Rom. 12:20, 21; Col. 3:13.
E SACRIFICIONAN CU NOS TA HACI TA MUSTRA CON GRANDI NOS FE TA
11, 12. Ki promesa Jefte a haci, y kico e tabata kiermen?
11 Jefte a realisa cu e tabatin mester di Dios su yudansa pa libera e pueblo di Israel for di e Amonitanan. Pesey el a priminti cu si Jehova lag’e gana e bataya, e lo ofrece Jehova e prome hende cu sali for di su cas ora e bolbe bek for di bataya. Jefte a bisa cu e lo ofrece e persona aki como “un ofrenda kima.” (Hues. 11:30, 31) Pero ta kico Jefte tabata kiermen?
12 Jefte no tabata kiermen cu e tabata bay mata e prome persona cu sali for di su cas. Dicon nos sa esey? Pasobra e tabata sa cu Jehova ta odia sacrificio di hende. (Deu. 18:9, 10) Segun e Ley di Moises, un ofrenda kima tabata un regalo special cu un hende tabata duna completamente na Jehova. Pues, loke Jefte tabata kiermen ta cu e persona cu e entrega na Jehova lo sirbi na e tabernakel pa resto di su bida. Jehova a acepta Jefte su sacrificio grandi y a yud’e gana e bataya. (Hues. 11:32, 33) Pero ken tabata e persona cu el a duna como “un ofrenda kima”?
13, 14. Kico e palabranan na Huesnan 11:35 ta siña nos tocante Jefte su fe?
13 Bo ta corda e escena cu nos a menciona na principio di e articulo aki? Ken ta e prome hende cu a bin topa cu Jefte ora el a yega for di bataya? Su unico yiu stima. Acaso Jefte a cumpli cu su promesa? El a entrega su yiu muher na Jehova pa sirbi na e tabernakel pa resto di su bida?
14 Un biaha mas, Dios su principionan siguramente lo a yuda Jefte pa haci loke ta corecto. Kisas el a corda riba Exodo 23:19 cu ta bisa cu e pueblo di Dios mester a duna lo mihor na Jehova. Ademas, e Ley a bisa cu ora un hende haci un promesa, e mester cumpli cu ne. E Ley a bisa tambe cu “ora cu un homber haci un promesa na SEÑOR, ... e no mester kibra su palabra; e mester haci conforme tur loke sali for di su boca.” (Num. 30:2) Ana y Jefte a biba den e mesun tempo. Y mescos cu Ana, Jefte tambe mester a cumpli cu su promesa maske e tabata sa kico esey lo a nifica pa su yiu muher y pa su mes. Como cu su yiu muher mester a sirbi na e tabernakel, nunca e lo no haya yiu. Pues, no tabatin niun hende cu por a carga Jefte su fam ni haya su herencia. (Hues. 11:34) A pesar di tur esey, Jefte a bisa: “Mi a duna SEÑOR mi palabra, y mi no por hala esaki atras.” (Hues. 11:35) Jehova a acepta e sacrificio grandi cu Jefte a haci y a bendicion’e. Abo lo a tuma e mesun decision?
15. Ki promesa mayoria di nos a haci, y con nos por demostra cu nos tin fe?
15 Ora nos a dedica nos bida na Jehova, nos a priminti cu nos lo sirbie pase loke pase. Nos tabata sa cu lo no ta facil pa nos cumpli cu e promesa cu nos a haci. Pero awor kico nos lo haci si nos ser pidi pa haci algo cu nos no ta gusta? Un cos ta sigur, si nos vence nos temornan y obedece Jehova di buena gana, nos lo demostra cu nos tin fe. Ta berdad cu e sacrificionan cu nos ta haci kisas por causa dolor, pero e bendicionnan di Jehova lo ta hopi mas grandi. (Mal. 3:10) Pero kico di e yiu muher di Jefte? Con el a reacciona ora el a haya sa kico su tata a priminti Jehova?
16. Con e yiu muher di Jefte a reacciona ora el a haya sa kico su tata a priminti Jehova? (Wak e prome plachi.)
16 Probablemente lo no tabata facil pa e yiu muher di Jefte cumpli cu e promesa cu su tata a haci. Jefte su promesa no tabata mescos cu e promesa di Ana. Ana a entrega su yiu Samuel pa sirbi den tabernakel como nazareo. (1 Sam. 1:11) Un nazareo por a casa y haya yiu. Pero Jefte a ofrece su yiu muher como un “ofrenda kima”, esey kiermen cu e lo no por a experencia e goso di bira un esposa ni mama. (Hues. 11:37-40) Pensa un rato riba lo siguiente: Como yiu di un lider di Israel, probablemente e lo por a casa cu e mihor yoncuman di e pais. Pero en bes di esey, el a sirbi humildemente na e tabernakel. El a demostra cu Jehova su sirbishi ta na prome luga den su bida, pasobra el a bisa su tata: “Bo a duna SEÑOR bo palabra; haci cu mi manera bo a bisa.” (Hues. 11:36) El a pone su deseo pa casa y haya yiu un banda pa e por a sirbi Jehova. Con nos por imita su spirito di sacrificio propio?
17. (a) Con nos por imita e fe di Jefte y su yiu muher? (b) Dicon e palabranan di Hebreonan 6:10 pa 12 ta anima nos pa haci sacrificio pa Jehova?
17 Miles di hoben cristian tambe ta dispuesto pa keda sin casa y haya yiu, por lo menos pa aworaki. Dicon? Pasobra nan kier dedica nan mes completamente na Jehova su sirbishi. Tin rumannan di edad cu tambe ta sacrifica e tempo cu nan por a pasa cu nan yiunan y nan nietonan pa nan por traha riba proyectonan di construccion of asisti na e Scol pa Predicador di Reino y sirbi den teritorionan caminda tin necesidad di mas publicador. Tin otronan cu ta laga asuntonan personal un banda pa nan por haci mas den sirbishi durante e temporada di Conmemoracion. Jehova nunca lo lubida tur e sacrificio cu nan ta haci p’e y e amor cu nan ta mustr’e. (Lesa Hebreonan 6:10-12.) Kico di abo? Lo bo por haci mas sacrificio pa sirbi Jehova?
KI LESNAN NOS A SIÑA?
18, 19. Kico nos a siña for di Jefte y su yiu muher, y con nos por imita nan?
18 Aunke cu Jefte su bida tabata yen di reto, el a laga Jehova su pensamento gui’e ora e mester a tuma decision. E no a laga hende rond di dje influenci’e. Y ora otro hende a decepcion’e, e no a laga esey debilita su fe. Como cu Jefte y su yiu muher tabata dispuesto pa haci sacrificio, Jehova a bendiciona nan. Y el a duna nan e privilegio pa promove adoracion berdadero. Anto hasta ora otro sirbidornan di Jehova a stop di haci loke ta bon, Jefte y su yiu muher a keda fiel na Jehova.
19 Bijbel ta bisa cu nos mester “imita esnan cu pa medio di fe y pasenshi ta ricibi loke Dios a priminti.” (Heb. 6:12) Pues, laga nos imita Jefte y su yiu muher, pasobra manera nos a siña: Esnan cu tin fe den Jehova lo haya su aprobacion.


text:
Notisia
Sekretario di Estado Knops ta bishitá Aruba, Boneiru i Kòrsou
03-01-2018 | 11:51
Sekretario di Estado Knops (Asuntanan Interno i relashonnan den Reino) ta bishitá e tres Islanan Abou di djaluna 8 di yanüari...
Informashon Orkan Irma
13-09-2017 | 15:00
Despues di pasada di orkan Irma nos ta tene bo na altura via di: http://www.rijksdienstcn.com/pap/notisia (Papiamentu)...
Areglo pa konfliktonan entre e paisnan di Reino
20-01-2017 | 12:00
Ta bin un areglo di konflikto pa tratamento di disputanan entre paisnan den Reino. Konseho di Minister di Reino a bai di...
Derecho di voto pa e islanan Hulandes den Karibe, pa nan skohe Eerste Kamer
31-10-2016 | 08:41
E derecho di voto pa habitantenan di Boneiru, Sint Eustatius i Saba (islanan Hulandes den Karibe) por vota pa skohe senado...
Gijs Baars, hefe nobo di Representashon di Hulanda na Oranjestad
01-06-2016 | 08:26
Dia 1 di ougùstùs próksimo Gijs Baars lo ta e hefe nobo di e establesimentu di Representashon di Hulanda na Oranjestad i alabes...
Gabinete ta reakshoná riba rapòrt Spies: mehorashonnan visibel, posibilidat pa mas mehorashon
13-05-2016 | 09:48
Ta bini un mínimo sosial, derivá for di e suèldu mínimo legal na Boneiru, Saba i Sint Eustatius.E ònderstant por krese bai na...
Deklarashon di Sint Maarten i Hulanda pa fortifiká mantenshon di lei
30-10-2015 | 08:56
Sint Maarten i Hulanda ta atendé konhuntamente e asuntu di fortifiká mantenshon di lei na Sint Maarten. Esaki ta loke...
Supervishon finansiero Kòrsou i Sint Maarten ta keda na vigor
23-10-2015 | 11:34
E obligashonnan ku ta surgi for di e Lei di Reino di Supervishon Finansiero Kòrsou i Sint Maarten (Rft) tokante finansa públiko...
Sint Maarten mester pone presupuesto na òrdu
23-10-2015 | 11:26
Konseho di Minister di Reino a disidí di duna Sint Maarten un instrukshon pa pone presupuesto 2015 i e kalkulashonnan di mas...
Kaminda maritimo rapido pa Aruba, Kòrsou i Boneiru un paso mas serka
16-06-2015 | 00:00
Hulanda ta duna sosten na e inisiativa pa desaroyo di un konekson diario rapido di barko entre e tres islanan: Aruba, Kòrsou i...
Den Siman di Hulanda Karibense a dediká atenshon na diferensiashon
11-06-2015 | 00:00
Den e programa di mas aña di e islanan Boneiru i Saba nan a yega na akuerdo ku gobièrnu hulandes tokante, entre otro,...
Sint Eustatius bou di supervishon di Reino
10-06-2015 | 00:00
Sint Eustatius ta haña un instrukshon (aanwijzing) di minister Plasterk (Asuntunan Interno i Relashonnan di Reino) pa e isla...
Akuerdo riba problemátika di integridat Sint Maarten
26-05-2015 | 00:00
Sint Maarten i Hulanda a yega na un akuerdo riba e problemátika di integridat na Sint Maarten: e isla ta haña un kamara...
Koenders: Huntu ku paisnan Karibense duna kontenido na relashonnan eksterior.
06-05-2015 | 00:00
“Komo minister di Relashonnan Eksterior pa henter Reino, ami ta sostené e interèsnan di tur pais di Reino. Huntu nos ta duna...
Nombramentu di komishon di evaluashon lei estatal di supervishon finansiero
02-04-2015 | 00:00
Konseho di Minister di Reino, riba proposishon di Minister Plasterk di Asuntunan Interno i Relashonnan di Reino, a bai di...
Ningun buraku den penshun pa studiantenan di Hulanda Karibense
27-03-2015 | 00:00
Studiantenan di Bonèiru, Sint Eustatius i Saba (BES), kendenan ta bai studia na Hulanda, den futuro ta sigui akumulá un...
Minister nobo di Asuntonan Interno i Relashonnan di Reino
08-11-2012 | 00:00
Dialuna 5 di november minister saliente di Asuntonan Interno i Relashonnan di Reino, señora Liesbeth Spies, a pasa su tareanan.


text:
Diasabra den oranan di mainta, un caso serio di hincamento a tuma lugar na Savaneta, pa cual a pidi asistencia inmediatio di Polis y Ambulance.
Un discusion entre un hoben y un menor di 13 aña a termina den hincamento ora e menor a pasa man pa un sker y propina e hoben cu hinca bou di su curason. Paramediconan a actua lihe pa atende cu e hoben su heridanan y transport’e cu urgencia pa Hospital.
Mientras tanto, Polis a detene e menor no mucho leu di unda e hincamento a tuma lugar. E hoben recien tabata bek den libertad despues di tabata envolvi den otro casonan. Awor e mester responde pa loke practicamente ta un intento di asesinato.


text:
E reciente funda Disable Golf Aruba a keda sorprendi cu un check di parti di organisador, Pepia-Est di un torneo di golf bon atendi, cu a wordo teni bao di circumstancianan perfecto y cu hopi interaccion social: E tabata un scenario ideal cu a bira realidad pa Pepia-Est, un mayorista di biñanan y licor di renombre riba e isla y organisador di un evento di golf como recaudacion di fondo.
E torneo aki a tuma lugar na Tierra del Sol Golf Course. Un check pa un suma substancial pa un fundacion nobo yama Disabled Golf Aruba, tabata e resultado di e gran sosten di hopi sponsor y participante.
Disabled Golf Aruba ta un iniciativa pa personanan fisicamente limita, kendenan kier cuminsa hunga golf.
Na mei ultimo, un torneo di golf ya caba a tuma lugar cu participantenan deshabilita Hulandes, a wordo teni na Tierra del Sol. Esaki y un clinica a wordo organisa p’e fundacion Hulandes BMVG.
E check di e luna aki lo bay p’e organisacion di un Copa di Federacion na Tierra del Sol, cu lo wordo teni na 2018.
E potretnan ta mustra e ambiente y diverticion absoluto n’e evento di golf di Pepia-Est, cu a wordo teni diadomingo ultimo.